Die Regte Resep vir Gewigsverlies - Manna Health
Nou wat is dan die regte resep vir gewigsverlies?
(Reaktiewe hipoglukemie) vind plaas wanneer die insulienstyging veroorsaak dat te veel suiker uit jou bloed vervoer word. Dit maak dat ons moeg, honger, lam, bewerig, lighoofdig, en angstig voel.
(Hiperglukemie) vind plaas wanneer die insulien nie in staat is om genoeg suiker uit jou bloed te vervoer nie.
Gewigsverlies vind tussen etes plaas wanneer ons gebalanseerde bloedsuiker en geen oortollige insulien het nie. Om dus bloedsuiker te verstaan is 'n wonderlike manier om langtermyn, en 'n gesonde resep vir gewigsverlies te fasiliteer. Bykomend hiertoe kan dit help om jou metabolisme hoog te hou.
Vet het minder impak op bloedsuiker as koolhidrate. Wanneer dit op sy eie ingeneem word, het vet geen uitwerking op die sirkulering van bloedsuiker nie. Wanneer dit saam met 'n ete ingeneem word, vertraag vet die opname van jou maaltyd, wat verhoed dat daar groot stygings en dalings is. (Dit verduidelik die oplewing van hoë-vet, lae-koolhidrate diëte, soos kitose.
Proteïen hou bloedsuikervlakke bestendig. Wanneer dit op sy eie ingeneem word, genereer proteïen nie 'n styging in bloedsuiker nie. Moet egter nie 'n oormaat proteïen inneem nie, want dit kan in glukose omgeskakel word (glukoneogenese).
Soos vet vertraag vesel die opname van voedingstowwe, veral glukose. Natuurlike suikers wat in groente en vrugte voorkom word aan ons gelewer in 'n vesel "pakkie" om die opname van suiker te vertraag. Dit is die beste om groente en vrugte in hul natuurlike vorm te eet.
Deur groen of donkerkleurige groente by jou maaltye te voeg, voeg jy vitamiene en minerale by jou dieët. Nog 'n bonus: daar is bewys dat magnesium wat in groen groentes voorkom insulien sensitiwiteit verhoog, wat goed is vir die regulering van bloedsuiker.
Om te begin beweeg is die belangrikste, want jy kan vet vinniger verbrand deur jou hartklop te verhoog met daaglikse oefening.